CELEX: 32007D0432
Language: mt
Date: 2007-06-18 00:00:00
Title: 2007/432/KE: Deċiżjoni tal-Kummissjoni tat- 18 ta’ Ġunju 2007 li testendi l-perjodu ta’ validità tad-Deċiżjoni 2002/499/KE marbuta ma’ pjanti li jinżammu fiċ-ċokon b’mod naturali jew artifiċjali ta’ Chamaecyparis Spach, Juniperus L. u Pinus L., li joriġinaw fir-Repubblika tal-Korea (notifikata taħt id-dokument numru C(2007) 2495)

22.6.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 161/65
            
         DEĊIŻJONI TAL-KUMMISSJONI
   tat-18 ta’ Ġunju 2007
   li testendi l-perjodu ta’ validità tad-Deċiżjoni 2002/499/KE marbuta ma’ pjanti li jinżammu fiċ-ċokon b’mod naturali jew artifiċjali ta’ Chamaecyparis Spach, Juniperus L. u Pinus L., li joriġinaw fir-Repubblika tal-Korea
   (notifikata taħt id-dokument numru C(2007) 2495)
   (2007/432/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 2000/29/KE tat-8 ta’ Mejju 2000 dwar miżuri protettivi kontra d-dħul u t-tixrid fil-Komunità (1) ta’ organiżmi li huma ta’ ħsara għall-pjanti jew għall-prodotti tal-pjanti, u b’mod partikolari l-Artikolu 15(1) tagħha,
   Billi:
   
               (1)
            
            
               Id-Deċiżjoni tal-Kummissjoni 2002/499/KE tas-26 ta’ Ġunju 2002 li tawtorizza derogi minn ċerti dispożizzjonijiet tad-Direttiva tal-Kunsill 2000/29/KE marbuta ma’ pjanti li jinżammu nani b’mod naturali jew artifiċjali ta’ Chamaecyparis Spach, Juniperus L. u Pinus L., li joriġinaw fir-Repubblika tal-Korea (2) tawtorizza lill-Istati Membri jipprevedu derogi minn ċerti dispożizzjonijiet tad-Direttiva tal-Kunsill 2000/29/KE li tirrigwarda pjanti ta’ Chamaecyparis Spach, Juniperus L. u Pinus L., li joriġinaw fir-Repubblika tal-Korea, għal perjodi limitati u soġġetti għal kondizzjonijiet speċifiċi.
            
         
               (2)
            
            
               Ladarba għadhom jgħoddu ċ-ċirkostanzi li jiġġustifikaw din l-awtorizzazzjoni u ma hemm l-ebda informazzjoni ġdida li tagħti lok għal reviżjoni tal-kundizzjonijiet speċifiċi, l-awtorizzazzjoni għandha tiġi estiża.
            
         
               (3)
            
            
               Id-Deċiżjoni 2002/499/KE għandha għalhekk tiġi emendata skond dan.
            
         
               (4)
            
            
               Il-miżuri previsti f’din id-Deċiżjoni huma konformi ma’ l-opinjoni tal-Kumitat Permanenti dwar is-Saħħa tal-Pjanti,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2002/499/KE qed tkun emendata kif ġej:
   
               (1)
            
            
               Fl-ewwel u t-tieni paragrafi ta’ l-Artikolu 2, “2008” tinbidel u hija sostitwita b’ “2010”.
            
         
               (2)
            
            
               L-Artikolu 4 jinbidel b’dan li ġej:
               “Artikolu 4
               L-Istati Membri jistgħu japplikaw id-derogi msemmija fl-Artikolu 1 għal pjanti importati fil-Komunità f’dawn il-perjodi:
               
                           Pjanti
                        
                        
                           Perjodu
                        
                     
                           
                              Chamaecyparis:
                        
                        
                           1.6.2004 sa 31.12.2010
                        
                     
                           
                              Juniperus:
                        
                        
                           1.11.2004 sa 31.3.2005
                           1.11.2005 sa 31.3.2006
                           1.11.2006 sa 31.3.2007
                           1.11.2007 sa 31.3.2008
                           1.11.2008 sa 31.3.2009
                           1.11.2009 sa 31.3.2010
                        
                     
                           
                              Pinus:
                        
                        
                           1.6.2004 sa 31.12.2010”
                        
                     
         Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, 18 ta’ Ġunju 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1. Id-Direttiva kif l-aħħar emendata bid-Direttiva tal-Kummissjoni 2006/35/KE (ĠU L 88, 25.3.2006, p. 9).
   
      (2)  ĠU L 168, 27.6.2002, p. 53. Id-Deċiżjoni kif emendata bid-Deċiżjoni 2005/775/KE (ĠU L 292, 8.11.2005, p. 11).